CELEX: 32020Q0803(01)
Language: bg
Date: 2020-04-22 00:00:00
Title: Решение № 20-W-3 на Административния съвет на Европейската агенция за контрол на рибарството от 22 април 2020 година за определяне на вътрешни правила относно ограничаването на някои права на субектите на данни във връзка с обработването на лични данни в рамките на дейностите на Европейската агенция за контрол на рибарството

3.8.2020   
               
               
                  BG
               
               
                  Официален вестник на Европейския съюз
               
               
                  L 251/1
               
            
         РЕШЕНИЕ № 20-W-3 НА АДМИНИСТРАТИВНИЯ СЪВЕТ НА ЕВРОПЕЙСКАТА АГЕНЦИЯ ЗА КОНТРОЛ НА РИБАРСТВОТО
         от 22 април 2020 година
         за определяне на вътрешни правила относно ограничаването на някои права на субектите на данни във връзка с обработването на лични данни в рамките на дейностите на Европейската агенция за контрол на рибарството
         АДМИНИСТРАТИВНИЯТ СЪВЕТ НА ЕВРОПЕЙСКАТА АГЕНЦИЯ ЗА КОНТРОЛ НА РИБАРСТВОТО,
         като взе предвид Договора за функционирането на Европейския съюз,
         като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (1), и по-специално член 25 от него,
         като взе предвид Регламент (ЕС) № 2019/473 на Европейския парламент и на Съвета от 19 март 2019 г. относно Европейската агенция за контрол на рибарството (2) („Агенцията“) и по-специално член 32, параграф 2, буква з) от него,
         след като се консултира с Европейския надзорен орган по защита на данните относно настоящото решение, в съответствие с член 41, параграф 2 от Регламент (ЕС) 2018/1725,
         като има предвид, че:
         
                     (1)
                  
                  
                     С Регламент (ЕС) № 2019/473 се създава Европейска агенция за контрол на рибарството, чиято цел е да организира оперативната координация на дейностите по контрол и инспекция на рибарството от държавите членки и да ги подпомага при взаимното им сътрудничество, насочено към постигане на съответствие с правилата на общата политика в областта на рибарството с оглед на осигуряването на нейното ефективно и еднакво прилагане.
                  
               
                     (2)
                  
                  
                     В съответствие с член 25, параграф 1 от Регламент (ЕС) 2018/1725 ограниченията за прилагането на членове 14—22, 35 и 36, както и на член 4 от този регламент, доколкото неговите разпоредби съответстват на правата и задълженията, предвидени в членове 14—22, следва да се основават на вътрешни правила, приети от Агенцията, в случаите, когато ограниченията не се основават на правни актове, приети въз основа на Договорите.
                  
               
                     (3)
                  
                  
                     Тези вътрешни правила, включително техните разпоредби относно оценката на необходимостта и пропорционалността на дадено ограничение, не следва да се прилагат, когато в правен акт, приет въз основа на Договорите, е предвидено ограничение на правата на субектите на данни.
                  
               
                     (4)
                  
                  
                     Когато изпълнява задълженията си по отношение на правата на субект на данни съгласно Регламент (ЕС) 2018/1725, Агенцията преценява дали е приложимо някое от изключенията, предвидени в този регламент.
                  
               
                     (5)
                  
                  
                     В рамките на административното си функциониране Агенцията може да провежда административни проучвания, дисциплинарни производства, да извършва предварителни дейности, свързани със случаи на потенциални нередности, докладвани на Европейската служба за борба с измамите (OLAF), да обработва сигнали за нередности, да провежда официални и неофициални процедури, свързани със случаи на тормоз, да обработва вътрешни и външни жалби, да извършва вътрешни одити, да провежда разследвания, осъществявани от длъжностното лице по защита на данните в съответствие с член 45, параграф 2 от Регламент (ЕС) 2018/1725, както и вътрешни разследвания в областта на сигурността на информационните технологии (ИТ).
                  
               
                     (6)
                  
                  
                     В рамките на оперативните си дейности Агенцията получава доклади от инспекции от инспекторите на Съюза, както е предвидено в член 123 от Регламент за изпълнение (ЕС) № 404/2011 на Комисията (3), членове 18, 19 и 20 от Регламент (ЕС) № 1236/2010 на Европейския парламент и на Съвета (4) и членове 30, 33 и 34 от Регламент (ЕС) 2019/833 на Европейския парламент и на Съвета (5). Агенцията получава също така информация и данни от държавите членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, буква в) от Регламент (ЕО) № 1005/2008 на Съвета (6), както е определено в Решение № 2009/988/ЕС на Комисията (7).
                  
               
                     (7)
                  
                  
                     Агенцията обработва няколко категории лични данни, включително потвърдени данни („обективни“ данни, например данни за самоличност, данни за контакт, професионални данни, административни данни, данни, получени от специфични източници, електронни съобщения и данни за трафик) и/или непотвърдени данни („субективни“, свързани със случая, напр. мотиви, данни за поведението, оценки, данни за работната ефективност и действия, както и данни, свързани или представени във връзка с предмета на процедурата или дейността).
                  
               
                     (8)
                  
                  
                     Агенцията, представлявана от своя изпълнителен директор, действа като администратор на данни независимо от делегирането на допълнителни функции на администратор в рамките на Агенцията, които отразяват оперативните отговорности за определени операции по обработването на лични данни.
                  
               
                     (9)
                  
                  
                     Личните данни се съхраняват в сигурна електронна среда или на хартия с оглед на предотвратяването на незаконния достъп до тях или предаването на данни на лица, които не е необходимо да се запознават с тях. Обработваните лични данни се съхраняват за срок, не по-дълъг от необходимия за целите, за които се обработват данните, за периода, посочен в информацията за защита на данните, декларациите за защита на личните данни или регистрите на Агенцията.
                  
               
                     (10)
                  
                  
                     Вътрешните правила следва да се прилагат към всички операции по обработване, извършвани от Агенцията, при провеждане на административни проучвания, дисциплинарни производства, предварителни действия във връзка със случаи на потенциални нередности, докладвани на OLAF, процедури във връзка със сигнали за нередности, официални и неофициални процедури, свързани със случаи на тормоз, обработване на вътрешни и външни жалби, вътрешни одити, разследвания от страна на длъжностното лице по защита на данните в съответствие с член 45, параграф 2 от Регламент (ЕС) 2018/1725, разследвания в областта на сигурността на информационните технологии (ИТ), извършвани вътрешно или с външно участие (например, CERT-EU), както и оперативните дейности, посочени в съображение 6 по-горе.
                  
               
                     (11)
                  
                  
                     Те следва да се прилагат за операции по обработване, извършвани преди започването на горепосочените процедури, по време на тях и по време на проследяването на последващите действия във връзка с резултатите от тези процедури и при изпълнение на оперативните дейности, посочени в съображение 6 по-горе. Тук следва да бъдат включени също помощта и сътрудничеството, които Агенцията предоставя на националните органи и международните организации извън административните ѝ проучвания.
                  
               
                     (12)
                  
                  
                     В случаите, в които се прилагат тези вътрешни правила, Агенцията трябва да представи обосновка и да обясни защо ограниченията са строго необходими и пропорционални в едно демократично общество и как се зачита същността на основните права и свободи.
                  
               
                     (13)
                  
                  
                     В тази рамка Агенцията е задължена да зачита в максимална степен основните права на субектите на данни по време на горепосочените процедури, и по-специално правото на предоставяне на информация, достъп и коригиране, правото на изтриване, ограничаване на обработването, правото на субекта на данни на съобщаване за нарушение на сигурността на личните данни или правото на поверителност на съобщенията, както е предвидено в Регламент (ЕС) 2018/1725.
                  
               
                     (14)
                  
                  
                     Същевременно Агенцията може да бъде задължена да ограничи информацията, която се предоставя на субекта на данни, както и други права на субекта на данни, по-специално с цел да защити собствените си разследвания, разследванията и процедурите на други публични органи, както и правата и свободите на други лица, свързани с нейните разследвания или други процедури.
                  
               
                     (15)
                  
                  
                     По този начин Агенцията може да ограничи информацията с цел защита на разследването и правата и свободите на други субекти на данни.
                  
               
                     (16)
                  
                  
                     Агенцията следва периодично да проверява дали условията, обосноваващи ограничението, продължават да бъдат валидни, и ако вече не са, следва да отмени ограничението.
                  
               
                     (17)
                  
                  
                     Администраторът следва да информира длъжностното лице по защита на данните към момента на отлагане и по време на преразглеждането,
                  
               ПРИЕ НАСТОЯЩОТО РЕШЕНИЕ:
         
            Член 1
            Предмет и приложно поле
            
               1.   С настоящото решение се определят правила относно условията, при които Агенцията, в рамките на своите процедури, посочени в параграф 2, може да ограничи прилагането на правата, заложени в членове 14—21, 35 и 36, както и в член 4 от него, като се спазва член 25 от Регламент (ЕС) 2018/1725.
            
            
               2.   В рамките на административното функциониране на Агенцията настоящото решение се прилага за операциите по обработване на лични данни за целите на провеждане на административни проучвания, дисциплинарни производства, предварителни действия във връзка със случаи на потенциални нередности, докладвани на OLAF, процедури във връзка със сигнали за нередности, официални и неофициални процедури, свързани със случаи на тормоз, обработване на вътрешни и външни жалби, вътрешни одити, разследвания от страна на длъжностното лице по защита на данните в съответствие с член 45, параграф 2 от Регламент (ЕС) 2018/1725, разследвания в областта на сигурността на информационните технологии (ИТ), извършвани вътрешно или с външно участие (например, CERT-EU).
            
            
               3.   В рамките на оперативните дейности на Агенцията настоящото решение се прилага за операциите по обработване на лични данни за целите на изпълнението на нейния мандат, по-специално приемането на доклади от инспекции съгласно член 123 от Регламент за изпълнение (ЕС) № 404/2011, членове 18, 19 и 20 от Регламент (ЕС) № 1236/2010 и членове 30, 33 и 34 от Регламент (ЕС) 2019/833, както и на информация и данни, получени от държави членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, буква в) от Регламент (ЕО) № 1005/2008, както е определено в Решение 2009/988/ЕС.
            
            
               4.   Засегнатите категории данни са потвърдени данни („обективни“ данни, например данни за самоличност, данни за контакт, данни за професионалната дейност, административни данни, данни, получени от специфични източници, електронни съобщения и данни за трафик) и/или непотвърдени данни („субективни“ данни, свързани със случая, например мотиви, данни относно поведението, оценки, данни за работната ефективност и действия, както и данни, свързани или представени във връзка с предмета на процедурата или дейността).
            
            
               5.   Когато изпълнява задълженията си във връзка с правата на субект на данни съгласно Регламент (ЕС) 2018/1725, Агенцията преценява дали е приложимо някое от изключенията, предвидени в този регламент.
            
            
               6.   Ограниченията, които са предмет на изложените в настоящото решение условия, може да се прилагат към следните права: предоставяне на информация на субектите на данни, право на достъп, коригиране, изтриване, ограничаване на обработването, съобщаване на субекта на данните за нарушение на сигурността на личните данни или поверителност на съобщаването.
            
         
         
            Член 2
            Спецификации на администратора и предпазни мерки
            
               1.   Агенцията въвежда следните предпазни мерки за предотвратяване на злоупотреба или незаконен достъп или предаване:
               
                           а)
                        
                        
                           документите на хартиен носител се съхраняват в обезопасени шкафове и само упълномощени служители имат достъп до тях;
                        
                     
                           б)
                        
                        
                           всички електронни данни се съхраняват в защитено ИТ приложение в съответствие със стандартите за сигурност на Службата, както и в отделни електронни папки, достъпни само за упълномощени служители. Индивидуално се предоставят подходящи нива на достъп;
                        
                     
                           в)
                        
                        
                           ИТ системите и техните бази данни трябва да разполагат с механизми за проверка на самоличността на потребителя в рамките на единна система за вход, като те трябва да се свързват автоматично с потребителското име и паролата на потребителя. Профилите на крайни потребители следва да бъдат уникални, персонални и да не могат да се прехвърлят, като споделянето на потребителски профили е строго забранено. Електронните записи се съхраняват по надежден начин, за да се запази поверителността и неприкосновеността на съдържащите се в тях данни;
                        
                     
                           г)
                        
                        
                           Всички лица с достъп до данните са обвързани със задължение за спазване на поверителност.
                        
                     
            
               2.   Администратор на операциите по обработване е Агенцията, представлявана от своя изпълнителен директор, който може да делегира функцията на администратор. Субектите на данни се уведомяват за делегирания администратор чрез информацията за защита на личните данни, декларациите за поверителност или чрез регистрите, публикувани на уебсайта и/или в интранет на Агенцията.
            
            
               3.   Срокът на запазване на личните данни, посочен в член 1, параграф 3, не може да бъде по-дълъг от необходимото и трябва да бъде подходящ за целите, за които се обработват данните. Във всички случаи този срок е не по-дълъг от срока на запазване, посочен в информацията за политиката за защита на личните данни, декларациите за защита на личните данни или регистрите, посочени в член 5, параграф 1.
            
            
               4.   В случаите, когато Агенцията обмисля да наложи ограничение, рисковете за правата и свободите на субекта на данни се оценяват по-специално спрямо риска за правата и свободите на други субекти на данни и рисковете от анулиране на ефекта от разследванията или процедурите на Агенцията, например чрез унищожаване на доказателства. Рисковете за правата и свободите на субекта на данни засягат главно, но не се ограничават до рискове за репутацията и рискове за правото на защита и правото на изслушване.
            
         
         
            Член 3
            Ограничения
            
               1.   Всяко ограничение се прилага от Агенцията само въз основа на едно или повече основания, изброени в член 25, параграф 1, букви а—и) от Регламент (ЕС) 2018/1725.
               Агенцията включва информация, свързана с потенциалното ограничаване на тези права, в информацията за защита на личните данни, декларациите за защита на личните данни или регистрите по смисъла на член 31 от Регламент (ЕС) 2018/1725, публикувани на уебсайта и/или в интранет, с които се уведомяват субектите на данни за техните права в рамките на дадена процедура. Информацията обхваща правата, които може да бъдат ограничени, причините и потенциалния срок.
            
            
               2.   Като конкретно прилагане за целите, описани в параграф 1 по-горе, Агенцията може да налага ограничения при следните обстоятелства:
               
                           а)
                        
                        
                           когато упражняването на тези права и задължения е ограничено от упълномощените служби на Комисията или други институции, органи, агенции и служби на Съюза въз основа на други актове, предвидени в член 25 от Регламент (ЕС) 2018/1725, или в съответствие с глава IX от този регламент, или с учредителните актове на други институции, органи, агенции и служби на Съюза и когато целта на такова ограничение бъде застрашена, ако Агенцията не прилага еквивалентно ограничение по отношение на едни и същи лични данни;
                        
                     
                           б)
                        
                        
                           когато упражняването на тези права и задължения е ограничено от упълномощените органи на държавите членки въз основа на актовете, посочени в член 23 от Регламент (ЕС) 2016/679 на Европейския парламент и на Съвета (8) или съгласно национални мерки за транспониране на член 13, параграф 3, член 15, параграф 3 или член 16, параграф 3 от Директива (ЕС) 2016/680 на Европейския парламент и на Съвета (9);
                        
                     
                           в)
                        
                        
                           когато упражняването на тези права и задължения може да застраши сътрудничеството на Агенцията с трети държави или международни организации при изпълнението на задачите на агенцията, когато са налице ясни доказателства, показващи вероятността сътрудничеството да бъде застрашено.
                        
                     Преди да приложи ограниченията в обстоятелствата, посочени в букви а) и б) от първа алинея, Агенцията се консултира със съответните служби на Комисията, институции, органи, агенции, служби на Съюза или компетентните органи на държавите членки, освен ако за Агенцията не е ясно, че налагането на ограничение е предвидено в някой от актовете, посочени в тези букви.
            
            
               3.   Всяко ограничение е необходимо и пропорционално, като се имат предвид рисковете за правата и свободите на субектите на данни, и е съобразено със същността на основните права и свободи в демократичното общество.
            
            
               4.   Ако се обмисля налагане на ограничение, се извършва проверка на необходимостта и пропорционалността въз основа на настоящите правила. Това се документира чрез записка за вътрешна оценка за целите на отчетността за всеки отделен случай.
               Този документ и, ако е приложимо, документите, съдържащи основните фактологични и правни елементи, се вписват в регистъра. При поискване те се предоставят на Европейския надзорен орган по защита на данните.
               Агенцията преразглежда прилагането на всяко ограничение на всеки шест месеца, считано от приемането му, и при приключване на съответната проверка, процедура или разследване. В рамките на този периодичен преглед се извършва проверка на необходимостта и пропорционалността, за да се прецени дали фактическите и правните основания за ограничение все още са приложими.
            
            
               5.   Ограниченията се отменят веднага след като обстоятелствата, послужили като основание за налагането им, престанат да съществуват. По-специално, когато се счита, че с упражняването на правото за ограничение вече не би се отменил ефектът на наложеното ограничение или то не би имало неблагоприятно въздействие върху правата или свободите на други субекти на данни.
            
         
         
            Член 4
            Преглед от длъжностното лице по защита на данните
            
               1.   Агенцията уведомява своевременно своето длъжностно лице по защита на данните всеки път, когато администраторът ограничава прилагането на правата на субектите на данни или разширява обхвата на ограничението съгласно настоящото решение. Администраторът предоставя на длъжностното лице по защита на данните достъп до регистъра, съдържащ оценка на необходимостта и пропорционалността на ограничението, и документира в същия регистър датата, на която е уведомил длъжностното лице по защита на данните.
            
            
               2.   Длъжностното лице по защита на данните може да изиска писмено от администратора да преразгледа прилагането на ограниченията. Администраторът уведомява писмено длъжностното лице по защита на данните относно резултата от искането за преразглеждане.
            
            
               3.   Когато ограничението е отменено, администраторът уведомява длъжностното лице по защита на данните за всяко ограничение, прилагано върху правата на субекта на данни.
            
         
         
            Член 5
            Предоставяне на информация на субекта на данни
            
               1.   В надлежно обосновани случаи и при условията, определени в настоящото решение, правото на информация може да бъде ограничено от администратора в контекста на следните операции по обработване, когато това е необходимо и целесъобразно:
               
                           а)
                        
                        
                           извършване на административни проучвания и дисциплинарни производства. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           б)
                        
                        
                           предварителни действия, свързани със случаи на потенциални нередности, докладвани на OLAF. Ограниченията може да се основават на член 25, параграф 1, букви б), г), е) и з) от Регламент (ЕС) 2018/1725;
                        
                     
                           в)
                        
                        
                           процедури за подаване на сигнали за нередности. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           г)
                        
                        
                           официални и неофициални процедури при случаи на тормоз. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           д)
                        
                        
                           обработване на вътрешни и външни жалби. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           е)
                        
                        
                           вътрешни одити. Ограниченията може да се основават на член 25, параграф 1, букви б, в), г), е), ж) и з) от Регламент (ЕС) 2018/1725;
                        
                     
                           ж)
                        
                        
                           разследванията, извършени от длъжностното лице по защита на данните в съответствие с член 45, параграф 2 от Регламент (ЕС) 2018/1725. Ограниченията може да се основават на член 25, параграф 1, букви в), ж) и з) от Регламент (ЕС) 2018/1725;
                        
                     
                           з)
                        
                        
                           разследвания в областта на сигурността на информационните технологии (ИТ), извършвани вътрешно или с външно участие (например, CERT-EU). Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725;
                        
                     
                           и)
                        
                        
                           обменът на информация в рамките на оперативните дейности на Агенцията за целите на изпълнението на нейния мандат, по-специално приемането на доклади от инспекции съгласно член 123 от Регламент за изпълнение (ЕС) № 404/2011, членове 18, 19 и 20 от Регламент (ЕС) № 1236/2010 и членове 30, 33 и 34 от Регламент (ЕС) № 2019/833, както и на информация и данни, получени от държави членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, буква в) от Регламент (ЕО) № 1005/2008. Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725;
                        
                     
            
               2.   Без да се засягат разпоредбите на параграф 3, когато това е пропорционално, Агенцията също информира в писмена форма индивидуално всички субекти на данни, които се считат за засегнати при конкретната операция по обработване, относно правата им във връзка с настоящите или бъдещите ограничения без ненужно забавяне.
            
            
               3.   Когато Агенцията ограничава изцяло или частично предоставянето на информация на субектите на данни, посочени в параграф 2, тя отбелязва причините за ограничението, правното основание в съответствие с член 3 от настоящото решение, както и оценката на необходимостта и пропорционалността на ограничението.
            
            
               4.   Ограничението, посочено в параграф 3, продължава да се прилага, докато причините за него продължават да бъдат валидни.
               Когато причините за ограничението вече не са приложими, Агенцията предоставя информация на субекта на данните за основните причини, на които се основава прилагането на ограничението. Същевременно Агенцията уведомява субекта на данните за правото да подаде жалба до Европейския надзорен орган по защита на данните по всяко време или да потърси защита по съдебен ред пред Съда на Европейския съюз.
            
         
         
            Член 6
            Право на достъп на субекта на данните
            
               1.   В надлежно обосновани случаи и при условията, определени в настоящото решение, правото на достъп може да бъде ограничено от администратора в контекста на следните операции по обработване, когато това е необходимо и целесъобразно:
               
                           а)
                        
                        
                           провеждане на административни проучвания и дисциплинарни производства. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           б)
                        
                        
                           предварителни действия, свързани със случаи на потенциални нередности, докладвани на OLAF. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           в)
                        
                        
                           процедури за подаване на сигнали за нередности. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           г)
                        
                        
                           официални и неофициални процедури при случаи на тормоз. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           д)
                        
                        
                           обработване на вътрешни и външни жалби. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           е)
                        
                        
                           вътрешни одити. Ограниченията може да се основават на член 25, параграф 1, букви б, в), е), ж) и з) от Регламент (ЕС) 2018/1725;
                        
                     
                           ж)
                        
                        
                           разследванията, извършени от длъжностното лице по защита на данните в съответствие с член 45, параграф 2 от Регламент (ЕС) 2018/1725. Ограниченията може да се основават на член 25, параграф 1, букви в), ж) и з) от Регламент (ЕС) 2018/1725;
                        
                     
                           з)
                        
                        
                           разследвания в областта на сигурността на информационните технологии (ИТ), извършвани вътрешно или с външно участие (например, CERT-EU). Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725;
                        
                     
                           и)
                        
                        
                           обменът на информация в рамките на оперативните дейности на Агенцията с цел изпълнението на нейния мандат, по-специално приемането на доклади от инспекции съгласно член 123 от Регламент за изпълнение (ЕС) № 404/2011, членове 18, 19 и 20 от Регламент (ЕС) № 1236/2010 и членове 30, 33 и 34 от Регламент (ЕС) № 2019/833, както и на информация и данни, получени от държави членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, буква в) от Регламент (ЕО) № 1005/2008. Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725;
                        
                     Когато субекти на данни искат достъп до личните си данни, обработвани в контекста на един или повече конкретни случая или за конкретна операция по обработване, в съответствие с член 17 от Регламент (ЕС) 2018/1725, Агенцията ограничава оценката на искането единствено до тези лични данни.
            
            
               2.   Когато ограничава изцяло или частично правото на достъп, посочено в член 17 от Регламент (ЕС) 2018/1725, Агенцията предприема следните стъпки:
               
                           а)
                        
                        
                           в отговор на съответното искане информира засегнатия субект на данните за приложеното ограничение и за принципните причини за него, както и за възможността за подаване на жалба до Европейския надзорен орган по защита на данните или за търсенето на защита по съдебен ред пред Съда на Европейския съюз;
                        
                     
                           б)
                        
                        
                           във вътрешна бележка за оценка тя документира причините за ограничението, както и оценката на необходимостта и пропорционалността и продължителността на ограничението.
                        
                     Предоставянето на информацията, посочена в буква а), може да бъде отложено, пропуснато или отказано, ако има вероятност да отмени ефекта на ограничението в съответствие с член 25, параграф 8 от Регламент (ЕС) 2018/1725.
            
         
         
            Член 7
            Право на коригиране, изтриване и ограничаване на обработването
            
               1.   При надлежно обосновани случаи и при условията, предвидени в настоящото решение, ако е необходимо и целесъобразно, администраторът може да ограничава правото на коригиране, изтриване и ограничаване в контекста на следните операции по обработване:
               
                           а)
                        
                        
                           провеждане на административни проучвания и дисциплинарни производства. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF. Ограниченията може да се основават на член 25, параграф 1, букви б), г), е), ж) и з) от Регламент (ЕС) 2018/1725;
                        
                     
                           в)
                        
                        
                           процедури за подаване на сигнали за нередности. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           г)
                        
                        
                           официални и неофициални процедури при случаи на тормоз. Ограниченията може да се основават на член 25, параграф 1, букви б), г), ж) и з) от Регламент (ЕС) 2018/1725;
                        
                     
                           д)
                        
                        
                           обработване на вътрешни и външни жалби. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           е)
                        
                        
                           вътрешни одити. Ограниченията може да се основават на член 25, параграф 1, букви б, в), е), ж) и з) от Регламент (ЕС) 2018/1725;
                        
                     
                           ж)
                        
                        
                           разследванията, извършени от длъжностното лице по защита на данните в съответствие с член 45, параграф 2 от Регламент (ЕС) 2018/1725. Ограниченията може да се основават на член 25, параграф 1, букви в), ж) и з) от Регламент (ЕС) 2018/1725;
                        
                     
                           з)
                        
                        
                           разследвания в областта на сигурността на информационните технологии (ИТ), извършвани вътрешно или с външно участие (например, CERT-EU). Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725.
                        
                     
                           и)
                        
                        
                           обменът на информация в рамките на оперативните дейности на Агенцията с цел изпълнението на нейния мандат, по-специално приемането на доклади от инспекции съгласно член 123 от Регламент за изпълнение (ЕС) № 404/2011, членове 18, 19 и 20 от Регламент (ЕС) № 1236/2010 и членове 30, 33 и 34 от Регламент (ЕС) № 2019/833, както и на информация и данни, получени от държави членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, буква в) от Регламент (ЕО) № 1005/2008. Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725;
                        
                     
            
               2.   Когато Агенцията ограничава изцяло или частично прилагането на правото на коригиране, изтриване или ограничаване на обработването, посочено в член 18, член 19, параграф 1 и член 20, параграф 1 от Регламент (ЕС) 2018/1725, тя предприема стъпките, посочени в член 6, параграф 2 от настоящото решение, и регистрира записа в съответствие с член 6, параграф 3 от него.
            
         
         
            Член 8
            Съобщаване на субекта на данните за нарушение на сигурността на личните данни и на поверителността на електронните съобщения
            
               1.   В надлежно обосновани случаи и при условията, определени в настоящото решение, правото на информиране на субекта за нарушение на сигурността на личните данни може бъде ограничено от администратора в контекста на следните операции по обработване, когато това е необходимо и целесъобразно:
               
                           а)
                        
                        
                           провеждане на административни проучвания и дисциплинарни производства. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF. Ограниченията може да се основават на член 25, параграф 1, букви б), г), е) и з) от Регламент (ЕС) 2018/1725;
                        
                     
                           в)
                        
                        
                           процедури за подаване на сигнали за нередности. Ограниченията може да се основават на член 25, параграф 1, букви б), г), е) и з) от Регламент (ЕС) 2018/1725;
                        
                     
                           г)
                        
                        
                           официални и неофициални процедури при случаи на тормоз. Ограниченията може да се основават на член 25, параграф 1, букви б), г), е) и з) от Регламент (ЕС) 2018/1725;
                        
                     
                           д)
                        
                        
                           обработване на вътрешни и външни жалби. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           е)
                        
                        
                           вътрешни одити. Ограниченията може да се основават на член 25, параграф 1, букви б, в), е), ж) и з) от Регламент (ЕС) 2018/1725;
                        
                     
                           ж)
                        
                        
                           разследванията, извършени от длъжностното лице по защита на данните в съответствие с член 45, параграф 2 от Регламент (ЕС) 2018/1725. Ограниченията може да се основават на член 25, параграф 1, букви в), ж) и з) от Регламент (ЕС) 2018/1725;
                        
                     
                           з)
                        
                        
                           разследвания в областта на сигурността на информационните технологии (ИТ), извършвани вътрешно или с външно участие (например, CERT-EU). Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725.
                        
                     
                           и)
                        
                        
                           обменът на информация в рамките на оперативните дейности на Агенцията за целите на изпълнението на нейния мандат, по-специално приемането на доклади от инспекции съгласно член 123 от Регламент за изпълнение (ЕС) № 404/2011, членове 18, 19 и 20 от Регламент (ЕС) № 1236/2010 и членове 30, 33 и 34 от Регламент (ЕС) № 2019/833, както и на информация и данни, получени от държави членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, буква в) от Регламент (ЕО) № 1005/2008. Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725.
                        
                     
            
               2.   В надлежно обосновани случаи и при условията, определени в настоящото решение, правото на поверителност на електронните съобщения може бъде ограничено от администратора в контекста на следните операции по обработване, когато това е необходимо и целесъобразно:
               
                           а)
                        
                        
                           провеждане на административни проучвания и дисциплинарни производства; Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF; Ограниченията може да се основават на член 25, параграф 1, букви б), е), ж) и з) от Регламент (ЕС) 2018/1725;
                        
                     
                           в)
                        
                        
                           процедури за подаване на сигнали за нередности. Ограниченията може да се основават на член 25, параграф 1, букви б), г), е) и з) от Регламент (ЕС) 2018/1725;
                        
                     
                           г)
                        
                        
                           формални и неформални процедури, свързани със случаи на тормоз. Ограниченията може да се основават на член 25, параграф 1, букви б), г), е) и з) от Регламент (ЕС) 2018/1725;
                        
                     
                           д)
                        
                        
                           обработване на вътрешни и външни жалби. Ограниченията може да се основават на член 25, параграф 1, букви б), в), г), е), ж) и з) от Регламент (ЕС) 2018/1725;
                        
                     
                           е)
                        
                        
                           разследвания в областта на сигурността на информационните технологии (ИТ), извършвани вътрешно или с външно участие (например, CERT-EU). Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725.
                        
                     
                           ж)
                        
                        
                           обменът на информация в рамките на оперативните дейности на Агенцията за целите на изпълнението на нейния мандат, по-специално приемането на доклади от инспекции съгласно член 123 от Регламент за изпълнение (ЕС) № 404/2011, както и на информация и данни, получени от държави членки в контекста на анализа, предоставен на Европейската комисия за подготовката и провеждането на проверки на място в трети държави, съгласно член 20, параграф 4, букви в) и г) от Регламент (ЕО) № 1005/2008. Ограниченията може да се основават на член 25, параграф 1, букви б), в), г), ж) и з) от Регламент (ЕС) 2018/1725.
                        
                     
            
               3.   Когато Агенцията ограничава съобщаването за нарушение на сигурността на личните данни на субекта на данни или поверителността на електронните съобщения, посочени в членове 35 и 36 от Регламент (ЕС) 2018/1725, тя записва и регистрира причините за ограничението в съответствие с член 5, параграф 3 от настоящото решение. Прилага се член 5, параграф 4 от настоящото решение.
            
         
         
            Член 9
            Влизане в сила
            Настоящото решение влиза в сила на двадесетия ден след публикуването му в Официален вестник на Европейския съюз.
            
         
         
            Съставено във Виго на 22 април 2020 година.
            
               
                  Председател на Административния съвет
               
               Reinhard PRIEBE
            
         
         
            (1)  ОВ L 295, 21.11.2018 г., стр. 39.
         
            (2)  ОВ L 83, 25.3.2019 г., стр. 18.
         
            (3)  Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (ОВ L 112, 30.4.2011 г., стр. 1).
         
            (4)  Регламент (ЕС) № 1236/2010 на Европейския парламент и на Съвета от 15 декември 2010 година за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан, и за отмяна на Регламент (ЕО) № 2791/1999 на Съвета (OB L 348, 31.12.2010г., стр. 17).
         
            (5)  Регламент (ЕС) 2019/833 на Европейския парламент и на Съвета от 20 май 2019 г. за установяване на мерки за опазване и изпълнение, приложими в регулаторната зона на Организацията за риболова в северозападната част на Атлантическия океан, за изменение на Регламент (ЕС) 2016/1627 и за отмяна на регламенти (ЕО) № 2115/2005 и (ЕО) № 1386/2007 на Съвета (ОВ L 141, 28.5.2019 г., стр. 1).
         
            (6)  Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (ОВ L 286, 29.10.2008 г., стр. 1).
         
            (7)  Решение 2009/988/ЕС на Комисията от 18 декември 2009 г. за определяне на Агенцията на Общността за контрол на рибарството за орган, който да извършва някои задачи съгласно Регламент (ЕО) № 1005/2008 на Съвета (ОВ L 338, 19.12.2009 г., стр. 104).
         
            (8)  Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОB L 119, 4.5.2016г., стр. 1).
         
            (9)  Директива (ЕС) 2016/680 на Европейския парламент и на Съвета от 27 април 2016 година относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (OB L 119, 4.5.2016г., стр. 89).